ai4bharat/Pralekha huggingface dataset:
শিল্পওবাণিজ্যমন্ত্রক
মেধাস্বত্ত্ব সম্পর্কিত সহযোগিতা বিষয়ে ভারত ও ডেনমার্কের মধ্যে সমঝোতাপত্র স্বাক্ষরিত
নয়াদিল্লি, ২৬ সেপ্টেম্বর, ২০২০
মেধাস্বত্ত্ব সম্পর্কিত সহযোগিতা বিষয়ে আজ কেন্দ্রীয় বাণিজ্য ও শিল্প মন্ত্রকের আওতাধীন ডিপার্টমেন্ট অফ প্রোমোশন অফ ইন্ডাস্ট্রি অ্যান্ড ইন্টারন্যাশনাল ট্রেড  ডেনমার্কের ড্যানিশ পেটেন্ট এবং ডেনমার্কের বাণিজ্য, অর্থ ও শিল্প মন্ত্রকের আওতাধীন ট্রেডমার্ক অফিসের সঙ্গে একটি সমঝোতাপত্র স্বাক্ষর করেছে। এই সমঝোতাপত্র স্বাক্ষর অনুষ্ঠানে উপস্থিত ছিলেন ডিপিআইআইটি-র সচিব শ্রী গুরুপ্রসাদ মহাপাত্র এবং ডেনমার্কের রাষ্ট্রদূত মিঃ ফ্রেডি ভ্যানি।
গত ১৫ সেপ্টেম্বর কেন্দ্রীয় মন্ত্রিসভার বৈঠকে মেধাস্বত্ত্ব সহযোগিতার বিষয়ে ভারত ও ডেনমার্কের সমঝোতাপত্র স্বাক্ষরের বিষয়ে অনুমোদন দেওয়া হয়। এই সমঝোতাপত্র স্বাক্ষরের ফলে দুই দেশের মধ্যে মেধাস্বত্ত্ব ক্ষেত্রে সহযোগিতা আরও বৃদ্ধি পাবে। ব্যবসা ও গবেষণার ক্ষেত্রে দুই দেশের মধ্যে মেধাস্বত্ত্বের আদান-প্রদান সম্ভবপর হবে। এমনকি, উভয় দেশের শিক্ষা প্রতিষ্ঠানের মধ্যে মেধাস্বত্ত্ব বিষয়ে জ্ঞানের আদান-প্রদান সম্ভবপর হবে। এই সমঝোতা স্বাক্ষরের ফলে ভারত ও ডেনমার্কের মধ্যে বিশেষজ্ঞদের সাহায্যে প্রশিক্ষণ কর্মসূচি ও প্রযুক্তিগত বিভিন্ন বিষয়ে সহযোগিতা বৃদ্ধি পাবে।
পেটেন্ট, ট্রেডমার্ক, শিল্প নকশা , ভূতাত্ত্বিক সূচক ও তথ্য আদান-প্রদান ব্যতীত মেধাস্বত্ত্ব অধিকারের সর্বোত্তম ব্যবহার, সুরক্ষা প্রয়োগ করা যাবে। প্রকল্পের আধুনিকীকরণ ও বাস্তবায়নে বিশেষ সাহায্য করবে এই সমঝোতাপত্র স্বাক্ষর। ঐতিহ্যগত জ্ঞান সংরক্ষণে এবং প্রচলিত জ্ঞান সম্পর্কে তথ্যভাণ্ডার তৈরিতে সাহায্য মিলবে।
এই সমঝোতাপত্র বাস্তবায়নে উভয় দেশই যৌথভাবে দু'বছরের জন্য কর্মপরিকল্পনা তৈরি করবে। পরবর্তীতে কাজের অবস্থার ওপর ভিত্তি করে বিশদ পরিকল্পনা অন্তর্ভুক্ত করা হবে। এই সমঝোতা স্বাক্ষর ভারত ও ডেনমার্কের মধ্যে সহযোগিতা আরও জোরদার করে তুলবে। উভয় দেশের মধ্যে জ্ঞানের আদান-প্রদানও সম্ভবপর হবে। বিশ্বে উদ্ভাবনী ক্ষেত্রে জায়গা করে নিতে এবং ২০১৬ সালের জাতীয় মেধাস্বত্ত্ব নীতি কার্যকর করার লক্ষ্যে ভারতের এ এক উল্লেখযোগ্য পদক্ষেপ।
CG/SS/DM
(Visitor Counter : 164
বৈদ্যুতিন ও তথ্যপ্রযুক্তি মন্ত্রক
নিক্সি ভারতের স্হানীয় ভাষায় বিনামূল্যে ডোমেইন দেওয়ার ব্যবস্থা করেছে
নতুন দিল্লি, ০৮ জানুয়ারি, ২০২১
ন্যাশনাল ইন্টারনেট এক্সচেঞ্জ অফ ইন্ডিয়া, নিক্সি ঘোষণা করেছে যে, দেশের ২২ টি স্বীকৃত ভারতীয় ভাষার ক্ষেত্রে বিনামূল্যে তাদের ডোমেইন আইডিএন প্রদান করবে। আবেদনকারীরা স্থানীয় ভাষায় বিনা খরচে একটি ইমেইলও নিতে পারবেন। এই অফারটি ভারতের আইডিএন ডোমেইন গ্রহণ এবং স্থানীয় ভাষায় তা প্রসারের ক্ষেত্রে গ্রাহকদের উৎসাহিত করবে।
এই অফারটি ৩১ জানুয়ারি ২০২১ পর্যন্ত চালু থাকবে।
ন্যাশনাল ইন্টারনেট এক্সচেঞ্জ অফ ইন্ডিয়া বা নিক্সি কোন লাভজনক সংস্থা নয়, ২০০৩ সাল থেকে তারা ভারতীয় নাগরিকদের মধ্যে ইন্টারনেট প্রযুক্তির প্রসার ঘটিয়ে চলেছে।
নির্বাচনকমিশন
তামিলনাড়ুতে রাজ্যসভার দ্বিবার্ষিক নির্বাচন
নয়াদিল্লি, ২৬ জুন, ২০১৯
তামিলনাড়ু থেকে নির্বাচিত রাজ্যসভার ৬ সাংসদের মেয়াদ ২৪ জুলাই শেষ হচ্ছে। যে ৬ সাংসদের এইসময় মেয়াদ শেষ হচ্ছে, তারা হলেন- টি রাথিনাভেল, ডঃ ভি মৈত্রেয়ান, কে আর অর্জুনান, ডঃ আর লক্ষ্মনন, ডি রাজা এবং কানিমোঢ়ি। নির্বাচন কমিশন তামিলনাড়ুর জন্য দ্বিবার্ষিক রাজ্যসভার নির্বাচনের নির্ঘন্ট প্রকাশ করেছে।
|
|
প্রক্রিয়া
|
|
তারিখ
|
|
ভোটগ্রহণের বিজ্ঞপ্তি
|
|
১ জুলাই, ২০১৯ 
|
|
মনোনয়নপত্র জমা দেওয়ার শেষ দিন
|
|
৮ জুলাই, ২০১৯ 
|
|
মনোনয়নপত্র পরীক্ষা করার দিন
|
|
৯ জুলাই, ২০১৯
|
|
মনোনয়নপত্র প্রত্যাহারের শেষ দিন
|
|
১১ জুলাই, ২০১৯ 
|
|
ভোট গ্রহণ
|
|
১৮ জুলাই, ২০১৯ 
|
|
ভোট গ্রহণের সময়
|
|
সকাল ৯টা থেকে বিকেল ৪টে পর্যন্ত
|
|
ভোট গণনা
|
|
১৮ জুলাই, ২০১৯  বিকেল ৫টা
|
|
নির্বাচন প্রক্রিয়া সম্পন্ন করার সময়সীমা
|
|
২২ জুলাই, ২০১৯ 
নির্বাচন কমিশন ব্যালট পেপারে নির্বাচকদের পছন্দের প্রার্থীকে ভোট দেওয়ার জন্য বিশেষ বেগুনী রঙের কালির স্কেচ পেন ব্যবহারের নির্দেশ দিয়েছে। এই পেনটি ভোটদানের সময় রিটার্নিং অফিসার দেবেন। কোনও পরিস্হিতিতেই অন্য কোনো কলম দিয়ে এই কাজ করা যাবে না। অবাধ এবং সুষ্ঠু নির্বাচন নিশ্চিত করার জন্য পর্যবেক্ষক নিয়োগের পাশাপাশি যথাযথ ব্যবস্হা নেওয়া হবে।
CG/CB/NS
(Visitor Counter : 54
রেলমন্ত্রক
অগ্রাধিকারের ভিত্তিতে পরিবেশ বান্ধব রেল ব্যবস্থা গড়ে তুলতে ইন্ডিয়ান রেলওয়েজ অর্গানাইজেশন অফ অল্টারনেটিভ ফুয়েলসের  হাইড্রোজেন জ্বালানী ব্যবহার করে ট্রেন চালানোর জন্য দরপত্র আহ্বান
নতুনদিল্লি, ৭ই আগস্ট, ২০২১
২০১৫ সালের প্যারিস জলবায়ু চুক্তি এবং ২০৩০ সালের মধ্যে অগ্রাধিকারের ভিত্তিতে রেলে কার্বন নিঃসরণকে শূন্যে নামিয়ে আনতে কেন্দ্র “অ্যাডভান্সড কেমিস্ট্রি সেল  ব্যাটারি” এবং “ন্যাশনাল হাইড্রোজেন মিশন” ফ্ল্যাগশিপ কর্মসূচীর সূচনা করেছে। এই কর্মসূচীর অঙ্গ হিসেবে দেশে হাইড্রোজেন জ্বালানির সাহায্যে যানবাহন চালাতে উৎসাহ দেবার জন্য বাজেটে একগুচ্ছ প্রস্তাব দেওয়া হয়েছে। অগ্রাধিকারের ভিত্তিতে পরিবেশ বান্ধব রেল ব্যবস্থা গড়ে তুলতে ইন্ডিয়ান রেলওয়েজ অর্গানাইজেশন অফ অল্টারনেটিভ ফুয়েলস  হাইড্রোজেন জ্বালানী ব্যবহার করে ট্রেন চালানোর জন্য দরপত্র আহ্বান করেছে। উত্তর রেলের সোনিপত-ঝিন্দ শাখার ৮৯ কিলোমিটার দীর্ঘ রেলপথে হাইড্রোজেন সেল ব্যাটারির সাহায্যে ট্রেন চলবে।
প্রাথমিকভাবে ২টি ডেমু রেকে প্রয়োজনীয় পরিবর্তন করে সেগুলি চালান হবে। পরে হাইব্রিড ইঞ্জিনগুলিকে হাইড্রোজেন জ্বালানীর সেল ব্যবহার করে চালানোর জন্য আবারো পরিবর্তন ঘটানো হবে। এর ফলে বছরে রেলের ২ কোটি ৩০ লক্ষ টাকা বাঁচবে ।
বিস্তারিত প্রকল্পঃ-
অনুমোদিত প্রকল্পঃ-
২টি ডেমু রেকে হাইড্রোজেন জ্বালানি ব্যবহারের জন্য পরিবর্তন ঘটানো হবে। এই রেক দুটি ২ ব্যবস্থায় অর্থাৎ ডিজেল ও হাইড্রোজেনের সাহায্যে চলবে
ওই রেক দুটির পিঙ্ক বুক নম্বরঃ- ২০২১-২২ এর ৭২৩
বর্তমান বছরে এর জন্য বরাদ্দ হয়েছে ৮ কোটি টাকা
দরপত্র আহ্বানের প্রক্রিয়াঃ-
১৭ই আগস্ট এবং ৯ই সেপ্টেম্বর দরপত্র ডাকার আগে সম্মেলন হবে
২১শে সেপ্টেম্বর দরপত্র জমা শুরু হবে
দরপত্র খোলা হবে ৫ই অক্টোবর
CG/CB
(Visitor Counter : 177
প্রধানমন্ত্রীরদপ্তর
তামিলনাড়ুর তিরুপাথুরে সড়ক দুর্ঘটনায় জীবনহানিতে প্রধানমন্ত্রীর শোকপ্রকাশ
নতুন দিল্লি, ১১ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী তামিলনাড়ুর তিরুপাথুরে সড়ক দুর্ঘটনায় জীবনহানিতে গভীর শোকপ্রকাশ করেছেন।
প্রধানমন্ত্রী জাতীয় ত্রাণ তহবিল থেকে দুর্ঘটনায় নিহতদের নিকটাত্মীয়কে ২ লক্ষ টাকা এবং আহতদের প্রত্যেককে ৫০ হাজার টাকা করে এককালীন অর্থ সাহায্যের কথা ঘোষণা করেছেন প্রধানমন্ত্রী।
প্রধানমন্ত্রীর দফতর এক্স হ্যান্ডেলে লিখেছে;
“তামিলনাড়ুর তিরুপাথুরে সড়ক দুর্ঘটনায় জীবনহানিতে ব্যথিত। আমি স্বজনহারা পরিবারগুলির প্রতি সমবেদনা জানাচ্ছি। আহতদের দ্রুত আরোগ্য প্রার্থনা করছি। প্রধানমন্ত্রী জাতীয় ত্রাণ তহবিল থেকে নিহতদের নিকটাত্মীয়কে এককালীন ২ লক্ষ টাকা অর্থসাহায্য দেওয়া হবে। আহতদের দেওয়া হবে ৫০ হাজার টাকা করে। প্রধানমন্ত্রী@narendramodi”.
AC /AB/AG
(
প্রধানমন্ত্রীরদপ্তর
মেডিকেল পাঠ্যক্রমে ওবিসি এবং আর্থিকভাবে দুর্বল শ্রেণীর জন্য সংরক্ষণে সরকারি সিদ্ধান্তের প্রশংসা করেছেন প্রধানমন্ত্রী
নতুন দিল্লি, ২৯ জুলাই, ২০২১
প্রধানমন্ত্রী শ্রী নরেন্দ্র মোদী চলতি শিক্ষা বর্ষ থেকে স্নাতক ও স্নাতকোত্তর স্তরে মেডিকেল/ ডেন্টাল পাঠ্যক্রমে সর্বভারতীয় সংরক্ষণ প্রকল্পে ওবিসি–দের জন্য ২৭ শতাংশ এবং আর্থিকভাবে দুর্বল শ্রেণীদের জন্য ১০ শতাংশ সংরক্ষণে সরকারের যুগান্তকারী সিদ্ধান্তের প্রশংসা করেছন।
একাধিক ট্যুইট বার্তায় প্রধানমন্ত্রী বলেছেন;
“আমাদের সরকার চলতি শিক্ষা বর্ষ থেকে স্নাতক ও স্নাতকোত্তর স্তরে মেডিকেল/ ডেন্টাল পাঠ্যক্রমে সর্বভারতীয় সংরক্ষণ প্রকল্পে ওবিসি-দের ২৭ শতাংশ এবং আর্থিকভাবে দুর্বল শ্রেণীদের জন্য ১০ শতাংশ সংরক্ষণে যুগান্তকারী সিদ্ধান্ত গ্রহণ করেছে।
এটি প্রতি বছর আমাদের হাজার হাজর যুবদের আরও ভালো সুযোগ পেতে এবং আমাদের দেশে সামাজিক ন্যায় বিচারের ক্ষেত্রে একটি নতুন দৃষ্টান্ত তৈরি করতে সহায়তা করবে।”
CG/SS/SKD
(Visitor Counter : 162
শ্রমওকর্মসংস্থানমন্ত্রক
১০ জুলাই পর্যন্ত প্রধানমন্ত্রী শ্রম যোগী মানধন যোজনায় ৩০,৮৫,২০৫ জনের নাম নথিভুক্ত
নয়াদিল্লি, ১৫ জুলাই, ২০১৯
অসংগঠিত ক্ষেত্রে শ্রমিকদের স্বেচ্ছায় অবসর ভাতার জন্য কেন্দ্র গত ফেব্রুয়ারীতে প্রধানমন্ত্রী শ্রম যোগী মানধন যোজনার সূচনা করে। এই যোজনার আওতায় ৬০ বছর বয়স হলে ন্যূনতম ৩ হাজার টাকা মাসিক পেনশন পাওয়ার সংস্হান থাকছে। এই যোজনায় সুবিধাভোগীরা এরজন্য প্রতি মাসে নির্দিষ্ট অঙ্কের অর্থ জমা দেবেন। কেন্দ্রীয় সরকারও এই তহবিলে সম পরিমাণ অর্থ দেবে। ভারতের জীবন বীমা নিগম এই যোজনাটি বাস্তবায়িত করছে। ১৫ ফেব্রুয়ারী থেকে এই যোজনার নাম নথিভুক্তকরণ শুরু হয়েছে। ১০ই জুন পর্যন্ত ৩০,৮৫,২০৫ জন নাম নথিভুক্ত করেছেন।
কেন্দ্রীয় শ্রম এবং কর্মসংস্হান দপ্তরের প্রতিমন্ত্রী শ্রী সন্তোষ কুমার গাঙ্গোয়ার আজ লোকসভায় এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 86
জাহাজচলাচলমন্ত্রক
শ্রী মুনসুখ মান্ডভিয়া ভারতীয় সমুদ্র বানিজ্য সংস্থার প্রতিনিধিদের সঙ্গে মতবিনিময় করলেন
নয়াদিল্লি, ২৪ এপ্রিল, ২০২০
কেন্দ্রীয় জাহাজ পরিবহণ প্রতিমন্ত্রী শ্রী মনসুখ মান্ডভিয়া আজ ভিডিও কনফারেন্সের মাধ্যমে সমুদ্র বানিজ্য সংস্থার প্রতিনিধিদের সঙ্গে ভিডিও কনফারেন্সের মাধ্যমে মতবিনিময় করেন। এই বৈঠক আয়োজনের উদ্দেশ্য, কোভিড পরবর্তী চ্যালেঞ্জগুলি মোকাবিলায় প্রস্তুত হওয়া এবং বাণিজ্যিক কর্মকান্ড অব্যাহত রাখতে প্রয়োজনীয় কৌশল গ্রহণ করা।
বৈঠকে প্রতিনিধিরা বর্তমান জটিল পরিস্থিতিতে সময় মতো কার্যকর উদ্যোগ গ্রহণের জন্য মন্ত্রকের প্রচেষ্টার প্রশংসা করেন। সমুদ্র বানিজ্যিক শিল্প সংস্থাগুলির জন্য যে সমস্ত ত্রাণ ও সুযোগ-সুবিধার কথা ঘোষণা করা হয়েছে, প্রতিনিধিরা তার প্রশংসা করেন।
মেরিন ক্ষেত্রের প্রতিনিধিদের সঙ্গে এই আলোচনায় সংশ্লিষ্ট ক্ষেত্রে কোভিড-১৯ এর কি প্রভাব পড়েছে, সে সম্পর্কে প্রতিনিধিরা মন্ত্রীকে অবহিত করেন। উপকূল বরাবর জাহাজ পরিবহণ বাড়াতে এবং জাহাজ পরিবহণ ক্ষেত্রে বিশ্বে ভারতের অংশীদারিত্ব বৃদ্ধি করতে তাঁরা একাধিক পরামর্শ দেন।
শ্রী মান্ডভিয়া প্রতিনিধিদের আশ্বস্ত করে বলেন, ভারতীয় বন্দরগুলির পুনরায় কাজকর্ম শুরু করার ক্ষেত্রে সম্পূর্ণ প্রস্তুত রয়েছে। তবে, কোভিড-১৯ এর কারণে কিছু সমস্যা থাকলেও তা শীঘ্রই দূর করা হবে। শ্রী মান্ডভিয়া শিল্প প্রতিনিধিদের বর্তমান কোভিড-১৯ পরিস্থিতিকে সুযোগে পরিবর্তন করার জন্য নতুন রণকৌশল গ্রহনের পরামর্শ দেন।
বণিকসভা আয়োজিত এই ভিডিও কনফারেন্সে জাহাজ পরিবহণ সংস্থা, বন্দর কর্তৃপক্ষ ও টার্মিনাল অপারেটর, অভ্যন্তরীণ জলপথ পরিবহণ, জাহাজ মালিক, উৎপাদক সংস্থা ও শুল্ক ক্ষেত্রের আধকারিকরা উপস্থিত ছিলেন।
(CG/BD/SB
প্রধানমন্ত্রীরদপ্তর
বোহাগ বিহু উপলক্ষ্যে জনসাধারণকে প্রধানমন্ত্রীর শুভেচ্ছা
নতুনদিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদী সকলকে বোহাগ বিহু উপলক্ষ্যে শুভেচ্ছা জানিয়েছেন। তিনি বলেছেন, এই উৎসব প্রাণোচ্ছল অসমীয়া সংস্কৃতির প্রতীক। এই বিহু সকলের জীবনে আনন্দ ও সুস্বাস্থ্য নিয়ে আসুক, শ্রী মোদী সেই প্রার্থনা করেছেন।
এক ট্যুইট বার্তায় প্রধানমন্ত্রী বলেছেন;
“শুভ বোহাগ বিহু!
এই উৎসব প্রাণোচ্ছল অসমীয়া সংস্কৃতির প্রতীক।
এই বিহু সকলের জীবনে আনন্দ ও সুস্বাস্থ্য নিয়ে আসুক। “
CG/CB/
(
প্রধানমন্ত্রীরদপ্তর
হিরোশিমা শান্তি স্মারক মিউজিয়াম পরিদর্শন প্রধানমন্ত্রীর
নয়াদিল্লি, ২১ মে, ২০২৩
জি-৭ শীর্ষ বৈঠকে যোগদানকারী অন্য রাষ্ট্রনেতাদের সঙ্গে প্রধানমন্ত্রী শ্রী নরেন্দ্র মোদী হিরোশিমা শান্তি স্মারক মিউজিয়াম পরিদর্শন করেন। মিউজিয়ামে রাখা ভিজিটর্স বুক-এ স্বাক্ষর করেন প্রধানমন্ত্রী। পরমাণু বোমা বর্ষণে নিহতদের প্রতি শ্রদ্ধা জানিয়ে স্মৃতিস্তম্ভে পুষ্পার্ঘ্য অর্পণ করেন শ্রী মোদী।
(CG/MP/DM/
প্রধানমন্ত্রীরদপ্তর
উজ্জ্বলা যোজনার সুবিধাভোগীদের সঙ্গে আলাপচারিতায় প্রধানমন্ত্রী
নয়াদিল্লি, ২৮ মে, ২০১৮
প্রধানমন্ত্রী নরেন্দ্র মোদী আজ সোমবার  ভিডিও কনফারেন্সের মাধ্যমে সারা দেশের ‘উজ্জ্বলা যোজনা’র সুবিধাভোগীদের সঙ্গে কথাবার্তা বলেন।
প্রধানমন্ত্রীর সঙ্গে আলাপচারিতার জন্য সারা দেশ জুড়ে ৬০০টিরও বেশি কেন্দ্রের প্রত্যেকটিতে তিন জন করে উপভোক্তা উপস্থিত ছিলেন।
প্রায় ১০ লক্ষ মানুষ এই আলাপচারিতা পর্বটি নরেন্দ্র মোদী অ্যাপ, বিভিন্ন টিভির সংবাদ চ্যানেল ও অন্যান্য সোশ্যাল মিডিয়ার মাধ্যমে দেখেছেন।
উজ্জ্বলা যোজনার সুবিধাভোগীদের সঙ্গে আলাপচারিতায় সন্তোষ প্রকাশ করে এবং প্রযুক্তির মাধ্যমে তাঁদের অভিজ্ঞতা ভাগ করে নিয়ে প্রধানমন্ত্রী বলেন, এই কর্মসূচিটি অগ্রগতির প্রতীক হয়ে উঠেছে। শুধু তাই নয়, সামাজিক রূপান্তরের ক্ষেত্রেও এটি চালিকাশক্তি হিসাবে কাজ করছে। এর ফলে, দেশের সার্বিক উন্নয়নও প্রভাবিত ও ত্বরান্বিত হচ্ছে বলে তিনি অভিমত প্রকাশ করেন।
‘উজ্জ্বলা যোজনা’র মাধ্যমে প্রায় ৪ কোটি গ্রামীণ মহিলা রান্নার গ্যাস সংযোগ পেয়েছেন। বিগত চার বছরে প্রায় ১০ কোটি নতুন রান্নার গ্যাসের সংযোগ দেওয়া হয়েছে। বিগত প্রায় ছয় দশকে ১৯৫৫-২০১৪ পর্যন্ত কেবল ১৩ কোটি রান্নার গ্যাস সংযোগ দেওয়া হয়েছিল।
উপভোক্তাদের সঙ্গে আলাপচারিতার শুরুর দিকে প্রধানমন্ত্রী ১৯৩৩ সালে লেখা মুন্সি প্রেমচাঁদের একটি গল্পের কথা উল্লেখ করেন। গৃহকর্তীদের দৈনন্দিন জীবনযাপনকে সহজ ও সরল করে তোলার গুরুত্ব তুলে ধরতেই তাঁর ঐ গল্পের অবতারণা। এ প্রসঙ্গে প্রধানমন্ত্রী বলেন, সুস্বাস্থ্য বজায় রাখার ক্ষেত্রে বিষাক্ত ধোঁয়া থেকে মুক্তি ও দূষণমুক্ত জ্বালানি যোগানের দিক থেকে ‘উজ্জ্বলা যোজনা’ কার্যকর হয়েছে। রান্নার সময় হ্রাস পাওয়ার ফলে মহিলাদের সামনে এখন অতিরিক্ত উপার্জনের ভালো সুযোগ এসেছে বলেও তিনি অভিমত প্রকাশ করেন।
প্রধানমন্ত্রী জানান, ‘উজ্জ্বলা যোজনা’য় তৃতীয় কোনও ব্যক্তির ভূমিকা দূর করতে সরকার সর্বাদাই নজর দিয়ে এসেছে। স্বচ্ছতা বজায় রেখে উপভোক্তাদের চিহ্নিত করাই এর উদ্দেশ্য।
তিনি আরও জানান যে, দেশের ৬৯ শতাংশ গ্রামে রান্নার গ্যাসের ১০০ শতাংশ সংযোগ পৌঁছে গেছে। তবে, ৮১ শতাংশ গ্রামে এই পরিষেবার হার ৭৫ শতাংশের বেশি।
প্রধানমন্ত্রীর সঙ্গে আলাপচারিতার সময় সুবিধাভোগীরা জানান, রান্নার গ্যাসের সংযোগের ফলে রান্নার সময় যেমন কমেছে, তেমনই তাঁদের পরিবারগুলির জীবনযাপনের মানও বেড়েছে।
CG/BD/SB……
(Visitor Counter : 33
যোগাযোগওতথ্যপ্রযুক্তিমন্ত্রক
আগামী ১ হাজার দিনের মধ্যে প্রত্যেক গ্রামে অপটিক্যাল ফাইবারের সংযোগ পৌঁছে দেওয়া হবে: প্রধানমন্ত্রী শ্রী নরেন্দ্র মোদী
নতুন দিল্লি, ১৫ আগস্ট, ২০২০
আগামী ১ হাজার দিনের মধ্যে প্রত্যেক গ্রামে অপটিক্যাল ফাইবারের সংযোগ পৌঁছে দেওয়া হবে। ৭৪তম স্বাধীনতা দিবস উপলক্ষ্যে এ কথা জানিয়েছেন প্রধানমন্ত্রী শ্রী নরেন্দ্র মোদী। তিনি বলেছেন ২০১৪ সালের আগে দেশে মাত্র ৫ ডজন গ্রামে অপটিক্যাল ফাইবারের যোগাযোগ ছিল। গত ৫ বছরে দেশে দেড় লক্ষ গ্রাম পঞ্চায়েতে অপটিক্যাল ফাইবারের সংযোগ পৌঁছে দেওয়া সম্ভব হয়েছে।দেশের ৬ লক্ষ গ্রামের সবগুলিতেই আগামী ১ হাজার দিনের মধ্যে অপটিক্যাল ফাইবারের সংযোগ পৌঁছে দেওয়া হবে বলেও জানিয়েছেন তিনি।
এই গুরুত্বপূর্ণ ঘোষণার জন্য প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করে বৈদ্যুতিক এবং তথ্য প্রযুক্তি ও যোগাযোগমন্ত্রী শ্রী রবি শঙ্কর প্রসাদ ট্যুইট করে বলেছেন, এই ঘোষণা ডিজিটাল ভারতে পরিবর্তন আনতে গুরুত্বপূর্ণ ভূমিকা পালন করবে।
প্রধানমন্ত্রী এ দিন লাল কেল্লার প্রাকার থেকে জানিয়েছেন "আমাদের দেশে ১৩০০ বেশি দ্বীপ রয়েছে। দেশের উন্নয়নের গুরুত্বের কথা বিবেচনা করে এই দ্বীপগুলির ভৌগলিক অবস্থান অনুযায়ী কয়েকটি দ্বীপে নতুন উন্নয়নমূলক প্রকল্প শুরু হয়েছে। আন্দামান ও নিকোবর দ্বীপপুঞ্জের পর আগামী ১ হাজার দিনের মধ্যে লাক্ষাদ্বীপকেও সমুদ্র তলদেশে অপটিকাল ফাইবার কেবল দিয়ে যুক্ত করা হবে।"
এই সপ্তাহের শুরুতে প্রধানমন্ত্রী চেন্নাই এবং আন্দামান ও নিকোবর দ্বীপপুঞ্জকে সংযোগকারী প্রথম সমুদ্র তলদেশ দিয়ে ফাইবার অপটিক সংযোগের উদ্বোধন করেছিলেন। ফলস্বরূপ, কেন্দ্রশাসিত ওই অঞ্চলগুলিতে এখন দিল্লি এবং চেন্নাইয়ের সমান দ্রুত ইন্টারনেট সংযোগ প্রদান করা সম্ভব হচ্ছে।
লক্ষদ্বীপে উচ্চ গতির ইন্টারনেট সরবরাহের ঘোষণা প্রসঙ্গে রবিশঙ্কর প্রসাদ বলেছেন, প্রধানমন্ত্রী দ্বীপপুঞ্জগুলিতে সমুদ্র তলদেশ দিয়ে অপটিক্যাল কেবল সংযোগ দেওয়ার জন্য ১০০০ দিনের লক্ষ্য নির্ধারণ করেছেন। আন্দামান ও নিকোবরে টেলিযোগাযোগ সংযোগ স্থাপনের পাশাপাশি এই কাজ শীঘ্রই শেষ হবে।
এই অপটিক্যাল কেবল সংযোগ স্থাপনের ফলে আগামী দিনে লক্ষ্মদ্বীপে গ্রামে গ্রামে ইন্টারনেটে সংযোগ এবং দ্বীপপুঞ্জের লোকেদের সাশ্রয়ী মূল্যে ভাল সংযোগ প্রদান করা সম্ভব হবে। এর সঙ্গে শিক্ষা, টেলি-মেডিসিন, ব্যাংকিং ব্যবস্থা, অনলাইন বাণিজ্য, পর্যটন প্রচার এবং দক্ষতা বিকাশের পাশাপাশি ডিজিটাল ভারতের সুবিধা পৌঁছে দেওয়া যাবে।
(CG/SS
রেলমন্ত্রক
অক্সিজেন এক্সপ্রেস জাতির উদ্দেশ্যে অক্সিজেন সরবরাহের জন্য ১৫ হাজার মেট্রিক টন অতিক্রম করেছে
আসামে প্রথম ৮০ মেট্রিক টন অক্সিজেন নিয়ে অক্সিজেন এক্সপ্রেস আজ পৌঁছেছে
নতুন দিল্লি, ২৩ মে, ২০২১
জাতির উদ্দেশ্যে দেশের বিভিন্ন প্রান্তে অক্সিজেন পৌঁছে দেওয়ার জন্য ভারতীয় রেল অক্সিজেন এক্সপ্রেসের যাত্রা অব্যাহত রেখেছে। এ পর্যন্ত ৯৩৬ টি ট্যাংকারে মোট ১৫২৮৪ মেট্রিক টন তরল মেডিকেল অক্সিজেন দেশের বিভিন্ন প্রান্তে পৌঁছে দেওয়া হয়েছে। উল্লেখ্য, এ পর্যন্ত ২৩৪ টি অক্সিজেন এক্সপ্রেস বিভিন্ন রাজ্যে তাদের যাত্রা শেষ করেছে। এর পাশাপাশি, আজ ৩১টি ট্যাঙ্কারের মাধ্যমে ৫৬৯ মেট্রিক টন অক্সিজেন নিয়ে ৯ টি অক্সিজেন এক্সপ্রেস যাত্রাপথে রয়েছে।
আসামে এই প্রথম আজ সকাল সাড়ে এগারোটা নাগাদ অক্সিজেন এক্সপ্রেস পৌঁছেছে। মোট চারটি ট্যাংকারে ৮০ মেট্রিক টন তরল মেডিকেল অক্সিজেন পাঠানো হয়েছে।
কর্নাটকে এ পর্যন্ত ১ হাজার মেট্রিক টন তরল অক্সিজেন পাঠানো হয়েছে। প্রতিদিন অক্সিজেন এক্সপ্রেসের মাধ্যমে ৮০০ মেট্রিক টন অক্সিজেন দেশের বিভিন্ন প্রান্তে পৌঁছে দেওয়া হচ্ছে। বিভিন্ন রাজ্য থেকে অনুরোধ আসায় ভারতীয় রেল খুব অল্প সময়ের মধ্যে অক্সিজেন এক্সপ্রেস পৌঁছে দেওয়ার চেষ্টা করছে। এ পর্যন্ত ১৪ টি রাজ্যে অক্সিজেন এক্সপ্রেস তরল মেডিকেল অক্সিজেন নিয়ে পৌঁছেছে। এই রাজ্যগুলির মধ্যে রয়েছে, উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসাম।
গত ২৪ এপ্রিল থেকে এই অক্সিজেন এক্সপ্রেস তার যাত্রা শুরু করে আজ তার ২৯ দিন অতিক্রান্ত হয়েছে।
CG/SB
(Visitor Counter : 139
কৃষিমন্ত্রক
মোট অভ্যন্তরীণ উৎপাদনে কৃষি পণ্য রপ্তানির পরিমাণ
নতুন দিল্লি, ১১ ফেব্রুয়ারি, ২০২২
২০১৯-২০-তে প্রধান কৃষি সামগ্রীর রপ্তানি পরিমাণ ছিল ২ লক্ষ ৫২ হাজার ২৯৭ কোটি টাকা, যা বর্তমান মূল্যে গড় অভ্যন্তরীণ উৎপাদনের  ১.২ শতাংশ। কোভিড-১৯ মহামারী সত্বেও কৃষিজ পণ্য রপ্তানিতে ২২.৮ শতাংশ অগ্রগতি হয়েছে। ২০২০-২১-এ প্রধান কৃষিজ সামগ্রীর রপ্তানি পরিমাণ দাঁড়িয়েছে ৩ লক্ষ ৯ হাজার ৯৩৯ কোটি টাকা, যা জিডিপি-র ১.৬ শতাংশ।
কেন্দ্রীয় খাদ্য প্রক্রিয়াকরণ শিল্প মন্ত্রক ২০১৬-১৭ থেকে আধুনিক পরিকাঠামো প্রকল্প গড়ে তোলা, খাদ্য উৎপাদন ইউনিট স্থাপন / মানোন্নয়ন, পচনশীল কৃষিজ পণ্যের মূল্য শৃঙ্খল ব্যবস্থা প্রভৃতি ক্ষেত্রে সহায়তার জন্য প্রধানমন্ত্রী কিষাণ সম্পদ যোজনা রূপায়ণ করছে। এছাড়াও খাদ্য প্রক্রিয়াকরণ শিল্প মন্ত্রক ক্ষুদ্র খাদ্য প্রক্রিয়াকিরণ শিল্প সংস্থাগুলির জন্য কেন্দ্রীয় স্তরের একটি কর্মসূচি রূপায়ণ করছে। এই কর্মসূচিতে ২০২০-২১ থেকে ২০২৪-২৫ পর্যন্ত ৫ বছরে ২ লক্ষ ক্ষুদ্র খাদ্য প্রক্রিয়াকরণ ইউনিট স্থাপন / মানোন্নয়নে ১০ হাজার কোটি টাকা বরাদ্দ করা হয়েছে। এই কর্মসূচিতে এক জেলা এক পণ্য উদ্যোগকে অন্তর্ভুক্ত করা হয়েছে, যাতে স্থানীয় পণ্যের ক্ষেত্রেও সুযোগ-সুবিধা পৌঁছে দেওয়া যায়। কৃষি ও কৃষক কল্যাণ দপ্তর ফসল কাটা পরবর্তী সময়ে প্রয়োজনীয় পরিকাঠামো গড়ে তোলার জন্য ১ লক্ষ কোটি টাকার কৃষি পরিকাঠামো তহবিল গঠন করেছে। এমনকি, উদ্যান পালন ক্ষেত্রের জন্যও একটি সুসংবদ্ধ কর্মসূচি রূপায়ণ করা হচ্ছে।
ভারতীয় কৃষি গবেষণা পর্ষদের সমীক্ষা অনুযায়ী ফসল কাটা পূর্ববর্তী ও পরবর্তী সময়ে গুরুত্বপূর্ণ দানাশস্যের অপচয়ের পরিমাণ ৪.৬৫ শতাংশ থেকে ৫.৯৯ শতাংশ, ডালশস্যের ক্ষেত্রে অপচয়ের পরিমাণ ৬.৩ শতাংশ থেকে ৮.৪১ শতাংশ, তৈলবীজের ক্ষেত্রে অপচয়ের পরিমাণ ৩.২৪ শতাংশ থেকে ৯.৯৬ শতাংশ, বিভিন্ন ধরণের ফলের ক্ষেত্রে অপচয়ের পরিমাণ ৬.৭০ শতাংশ থেকে ১৫.৮৮ শতাংশ, শাক-সব্জির ক্ষেত্রে অপচয়ের পরিমাণ ৪.৫৮ শতাংশ থেকে ১২.৪৪ শতাংশ। এছাড়াও মাছ, মাংস ও দুধের ক্ষেত্রে অপচয়ের পরিমাণ যথাক্রমে ১০.৫২ শতাংশ, ২.৭১ শতাংশ এবং ০.৯২ শতাংশ।
রাজ্যসভায় আজ এক লিখিত জবাবে একথা জানান কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 64
প্রধানমন্ত্রীরদপ্তর
মহাত্মা জ্যোতিবা ফুলের জন্মবার্ষিকীতে প্রধানমন্ত্রী শ্রদ্ধার্ঘ্য
নতুন দিল্লী, ১১ এপ্রিল, ২০২২
প্রধানমন্ত্রী শ্রী নরেন্দ্র মোদী মহান সমাজ সংস্কারক, দার্শনিক ও লেখক মহাত্মা জ্যোতিবা ফুলের জন্মবার্ষিকীতে শ্রদ্ধা জানিয়েছেন। শ্রী মোদী বলেছেন, অগণিত মানুষের সামাজিক ন্যায় নিশ্চিত করার জন্য এবং তাঁদের জীবনে আশার সঞ্চার করায় মহাত্মা ফুলে সকলের কাছে সম্মানীয়। তিনি সাম্য প্রতিষ্ঠা করার জন্য, নারীদের ক্ষমতায়ণ ও শিক্ষার প্রসারে নিরলসভাবে কাজ করেছেন।
প্রধানমন্ত্রী মহান চিন্তাবিদ জ্যোতিবা ফুলের প্রতি তাঁর ভাবনা মন কি বাত অনুষ্ঠানের মাধ্যমে সকলের মধ্যে ভাগ করে নেন। ওই অনুষ্ঠানে শ্রী মোদী বলেছেন, মহাত্মা ফুলে মেয়েদের জন্য স্কুল শুরু করেন, কন্যা ভ্রূণ হত্যার বিরুদ্ধে সোচ্চার ছিলেন এবং জল সঙ্কট দূর করার জন্য অভিযান শুরু করেন।
এক গুচ্ছ ট্যুইট বার্তায় প্রধানমন্ত্রী বলেছেন,
“অগণিত মানুষের সামাজিক ন্যায় নিশ্চিত করার জন্য এবং তাঁদের জীবনে আশার সঞ্চার করায় মহাত্মা ফুলে সকলের কাছে সম্মানীয়। তিনি ছিলেন বহুমুখী প্রতিভার অধিকারী যিনি সমাজে সাম্য প্রতিষ্ঠা করার জন্য, নারীদের ক্ষমতায়ন ও শিক্ষার প্রসারে নিরলসভাবে কাজ করেছেন। তাঁর জন্মদিকে তাকে শ্রদ্ধা জানাই।“
“আজ মহাত্মা ফুলের জন্মদিন, আর মাত্র কয়েকদিন পরে ১৪ তারিখ আম্বেদকরের জন্মদিন। গতমাসের #MannKiBaat অনুষ্ঠানে তাঁদের শ্রদ্ধা জানিয়েছি। মহাত্মা ফুলে এবং ডঃ বাবাসাহেব আম্বেদকরের বিপুল অবদানের জন্য ভারত তাঁদের প্রতি চিরকৃতজ্ঞ থাকবে।“
CG/CB/ SKD/
(
কর্মী, জন-অভিযোগএবংপেনশনমন্ত্রক
সরকারী কর্মচারীদের অবসরগ্রহণের বয়স কমানোর কোন উদ্যোগ বা আলোচনা সরকারের কোন পর্যায়েই হয়নি বলে জানালেন ডঃ জিতেন্দ্র সিং
নতুনদিল্লি, ২৬ এপ্রিল, ২০২০
উত্তর পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মী, জন অভিযোগ ও পেনশন, আনবিক শক্তি ও মহাকাশ দপ্তরের প্রতিমন্ত্রী ডঃ জীতেন্দ্র আজ স্পষ্টভাবে জানিয়েছেন যে, এক শ্রেনীর সংবাদমাধ্যমে সরকারী কর্মচারীদের অবসরের বয়স কমিয়ে ৫০ বছর করার যে খবর প্রকাশিত হয়েছে, তা ভিত্তিহীন। এই ধরণের কোন আলোচনা সরকারের কোন পর্যায়েই হয় নি বলে তিনি জানিয়েছেন।
মন্ত্রী জানান, একশ্রেণীর মানুষ গত কয়েকদিন ধরে কর্মী ও প্রশিক্ষণ দপ্তরের উদ্ধৃতি দিয়ে কিছু সংবাদ মাধ্যমে ইচ্ছাকৃত ভুল খবর প্রচার করছে। প্রতিবারই এ ধরণের খবরের বিষয়ে তৎক্ষণাৎ সবাইকে সাবধান করা হচ্ছে। তিনি বলেন, গোটা দেশে যখন করোনা সঙ্কট দেখা দিয়েছে, সারা পৃথিবী পরিস্থিতি নিয়ন্ত্রণে আনার জন্য প্রধানমন্ত্রী শ্রী নরেন্দ্র মোদীর উদ্যোগের প্রশংসা করছেন, তখন এক শ্রেনীর মানুষ উদ্দেশ্যপ্রণোদিতভাবে সরকারের ভালো কাজকে খাটো করে দেখানোর জন্য সংবাদ মাধ্যমে এই সব ভুয়ো খবর প্রচার করছেন।
অন্যদিকে করোনার চ্যালঞ্জ মোকাবিলায় কর্মচারীদের সুরক্ষা নিশ্চিত করতে কর্মী ও প্রশিক্ষণ দপ্তর নানা ব্যবস্থা নিয়েছে। বিভিন্ন অফিসকে লকডাউন শুরুর আগে থেকেই পরামর্শ দেওয়া হয়েছিল, তাঁরা যেন প্রয়োজন অনুসারে ন্যুনতম কর্মীদের দিয়ে কাজ করান। জরুরী পরিষেবার দপ্তরগুলি এর আওতার বাইরে থাকলেও কর্মী দপ্তর স্পষ্ট জানিয়েছিল, ভিন্ন ভাবে সক্ষম কর্মীদের জরুরী পরিষেবার বাইরে রাখতে হবে।
লকডাউনের কারণে সরকারী আধিকারিকদের বার্ষিক পারফরম্যান্স অ্যাপ্রাইজাল প্রতিবেদন জমা দেবার তারিখ পিছিয়ে দেওয়া হয়েছে।
ডঃ সিং আরো জানান, ইউপিএসসি এবং এসএসসি-র পরীক্ষা পিছিয়ে দেওয়া হয়েছে। আই এ এস /সিভিল সার্ভিস পরীক্ষার সাক্ষাৎকার ও পারসোনালিটি টেস্টের পরবর্তী সূচী তেশরা মার্চের পর জানানো হবে।
কর্মীদপ্তর গত সপ্তাহে আরেকটি ভুয়ো সংবাদের বিষয়ে জানিয়েছিল, যেখানে বলা হয়েছিল, সরকার, পেনশনের পরিমাণ ৩০ শতাংশ কমিয়ে দেবে এবং যাঁদের বয়স ৮০ বছর উত্তীর্ণ হবে, তাঁরা কেউ পেনশন পাবেন না। আসল সত্যিটা হল, ৩১ মার্চ সব পেনশনভোগীর অ্যাকাউন্টে পেনশনের টাকা ঢুকে গিয়েছিল। যেখানে প্রয়োজন দেখা দিয়েছিল, সেখানে ডাক বিভাগের কর্মীরা বাড়ি গিয়ে পেনশনের টাকা দিয়ে এসেছেন।
পেনশন মন্ত্রকের কর্মী দপ্তর, গত ৪ সপ্তাহে দেশের ২০টি শহরের পেনশন এবং প্রবীণ নাগরিকদের জন্য ভিডিও কনফারেন্সের আয়োজন করে যেখানে এইমস-এর নির্দেশক ড. রণদীপ গুলেরিয়া নানা পরামর্শ দেন। ওয়েবিনারের মাধ্যমে যোগ প্রশিক্ষণেরও ব্যবস্থা করা হয়েছিল।
(CG/CB/SFS
স্বাস্থ্যওপরিবারকল্যাণমন্ত্রক
ভারতে করোনায় সুস্থতার সংখ্যা সুস্পষ্টভাবে আক্রান্তের তুলনায় ১ কোটির বেশি
প্রায় ৮ মাস পর দৈনিক ভিত্তিতে মৃত্যুর সংখ্যা কমে ১৪৫
নয়াদিল্লি, ১৮ জানুয়ারি, ২০২১
এক উল্লেখযোগ্য সাফল্যের মাইলফলক হিসেবে ভারতে মোট সুস্থতার সংখ্যা আজ আক্রান্তের সংখ্যার তুলনায় বেড়ে ১ কোটি ছাড়িয়েছে।
দেশে সুস্থতার সংখ্যা বেড়ে হয়েছে ১ কোটি ২ লক্ষ ১১ হাজার ৩৪২। অন্যদিকে, সুস্পষ্টভাবে করোনায় আক্রান্তের সংখ্যা আজ দাঁড়িয়েছে ২ লক্ষ ৮ হাজার ১২-তে। এর ফলে, সুস্থতার সংখ্যা এবং আক্রান্তের সংখ্যার মধ্যে ফারাক ক্রমাগত বেড়ে হয়েছে ১ কোটি ৩ হাজার ৩৩০। অন্যদিকে, মোট সুস্থতার সংখ্যা আক্রান্তের সংখ্যার তুলনায় প্রায় ৫০ গুণ বেশি।
দেশে সুস্থতার হার বেড়ে হয়েছে ৯৬.৫৯ শতাংশ। দেশে গত ২৪ ঘন্টায় সুস্থ হয়েছেন ১৪,৪৫৭ জন। অন্যদিকে আক্রান্তের সংখ্যা ১৩,৭৮৮।
ভারতে দৈনিক ভিত্তিতে আক্রান্তের সংখ্যা লাগাতার কমছে। একইভাবে করোনাজনিত কারণে মৃত্যুর সংখ্যাও দৈনিক হ্রাস পাচ্ছে। দেশে গত ২৪ ঘন্টায় করোনাজনিত কারণে মৃত্যু হয়েছে ১৪৫ জনের, যা প্রায় গত ৮ মাসে সর্বনিম্ন।
দেশে গত ২৪ ঘন্টায় ১৫টি রাজ্যে কোনও মৃত্যুর খবর নেই। ১৩টি রাজ্যে ১ থেকে ৫ জন করে মারা গেছেন বলে খবর। অন্যদিকে চারটি রাজ্যে মৃত্যু হয়েছে ৫ থেকে ১০ জনের। একটি রাজ্যে মারা গেছেন ১০ থেকে ২০ জন এবং ২০টির বেশি রাজ্যে মৃত্যু হয়েছে কেবল দু'জনের।
দেশে গত ২৪ ঘন্টায় আরোগ্য লাভকারীদের ৭১.৭০ শতাংশই সাতটি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৪,৪০৮ জন সুস্থ হয়েছেন। অন্যদিকে মহারাষ্ট্রে সুস্থ হয়েছেন ২,৩৪২ জন এবং কর্ণাটকে সুস্থতার সংখ্যা ৮৫৫।
দেশে গত ২৪ ঘন্টায় নতুন করে করোনায় আক্রান্তদের ৭৬.১৭ শতাংশই ছয়টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫,০০৫ জন আক্রান্ত হয়েছেন। অন্যদিকে, মহারাষ্ট্রে আক্রান্তের সংখ্যা ৩,০৮১। কর্ণাটকে আক্রান্তের সংখ্যা ৭৪৫।
দেশে গত ২৪ ঘন্টায় করোনাজনিত কারণে মোট মৃত্যুর ৮৩.৪৫ শতাংশই ঘটেছে সাতটি রাজ্য ও কেন্দ্রশাসিত অঞ্চলে। মহারাষ্ট্রে সর্বাধিক ৫০ জনের মৃত্যু হয়েছে। কেরলে মারা গেছেন ২১ জন এবং পশ্চিমবঙ্গে ১২ জনের মৃত্যু হয়েছে।